Document ID: 31992D0489

Padomes Lēmums
(1992. gada 5. oktobris)
par 1989. gada Starptautiskā nolīguma par džutu un džutas izstrādājumiem noslēgšanu
(92/489/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. un 116. pantu,
ņemot vērā Komisijas priekšlikumu,
tā kā saskaņā ar Lēmumu 91/51/EEK [1] Kopiena un tās dalībvalstis parakstīja 1989. gada Starptautisko nolīgumu par džutu un džutas izstrādājumiem un visas dalībvalstis, izņemot Portugāli, paziņoja par tā pagaidu piemērošanu līdz tiks pabeigtas iekšējās procedūras, kas vajadzīgas tā apstiprināšanai;
tā kā vajadzīgais valdību skaits un 40. panta 1. punktā noteiktais neto imports procentos, kas vajadzīgs, lai nolīgums galīgi stātos spēkā, nav pārsniegts;
tā kā visas dalībvalstis ir apliecinājušas gatavību apstiprināt nolīgumu;
tā kā nolīgums tagad jāapstiprina un Kopienai un dalībvalstīm, vienlaicīgi rīkojoties, jāpaziņo Apvienoto Nāciju ģenerālsekretāram par savu lēmumu apstiprināt nolīgumu,
IR PIEŅĒMUSI ŠO LĒMUMU.
1. pants
Ar šo Kopienas vārdā apstiprina 1989. gada Starptautisko nolīgumu par džutu un džutas izstrādājumiem.
Kopiena un tās dalībvalstis, rīkojoties vienlaicīgi, pēc vajadzīgo iekšējo procedūru pabeigšanas paziņo Apvienoto Nāciju ģenerālsekretāram par to, ka tās kā importētāji apstiprina 1989. gada Starptautisko nolīgumu par džutu un džutas izstrādājumiem saskaņā ar tā 37. pantu.
Nolīguma teksts ir pievienots Lēmumam 91/51/EEK.
2. pants
Ar šo Padomes priekšsēdētājam tiek dotas tiesības iecelt personu, kas pilnvarota deponēt apstiprināšanas dokumentu Kopienas vārdā.
Luksemburgā, 1992. gada 5. oktobrī

Labels: 1
17
5
3
15